Ուենդի Կոպ

Ուենդի Սյու Կոպ (, ), Դասավանդիր Ամերիկայի հիմնադիր և խորհրդի նախագահ։ «Դասավանդիր Ամերիկան» շահ չհետապնդող կազմակերպություն է, որը կյանքի է կոչվել ապահովելու կրթական հավասար իրավունքներ բոլոր երեխաների համար անկախ սոցիալական կարգավիճակից։ Ուենդի Կոպը համարվում է նաև անկախ, շահույթ չհետապնդող Teach For All կազմակերպությունների համաշխարհային ցանցի գործադիր տնօրեն և համահիմնադիր։ Teach For All ցանցը կիրառվում է տարբեր երկրներում, սակայն նույն Դասավանդիր Ամերիկայի մոդելով։

2014 թվականին, ըստ Fortune֊ի, Ուենդի Կոպը «Աշխարհի 50 ամենաազդեցիկ առաջնորդներ» ցուցակում 25֊րդն է ճանաչվել։

Կենսագրություն 

Ուենդի Կոպն ավարտել է Դալլասի Highland Park High School միջնակարգ դպրոցը, այնուհետև սովորել է Փրինսթոնի համալսարանին կից Վուդրո Վիլսոնի անվան հասարակական և միջազգային հարաբերությունների դպրոցը։ 1989 թվականին Փրիսթոնում ստացել է մշակույթի գծով բակալավրի աստիճան։ Համալսարանում սովորելու ընթացքում եղել է Business Today ուսանողական ամսագրի և Համալսարանի մամուլի ակումբի անդամ։

Teach For America 

1989 թվականին Ուենդի Կոպն իր ատենախոսական աշխատանքի մեջ առաջարկում է ստեղծել Teach For America կազմակերպությունը։ Այս թեզը գրելիս Ուենդի Կոպը խորհրդակցել էր հասարակագիտության ավագ պրոֆեսոր Մարվին Բրեսլերի հետ։ Նախագծի նպատակն էր ներգրավել երիտասարդ մասնագետների, որոնք մի քանի տարի կդասավանդեին սոցիալապես անապահով ամերիկացի երեխաներին։ Փրինսթոնն ավարտելուց որոշ ժամանակ անց Կոպը հիմնադրում է Teach For America կազմակերպությունը։ 1990 թվականին 500 շրջանավարտներ միանում են Teach For America֊ին, որպես դասավանդողներ։

Սոցիալական ձեռնարկատիրությունը խթանող Echoing Green կազմակերպությունը 1991 թվականին Teach For America կազմակերպության զարգացման նպատակով Դրամաշնորհ է տրամադրում վերջինիս։ 2012 թվականին Teach For America֊ի մաքուր տարեկան ակտիվները կազմում էին $419,098,314։

2007 թվականին Ուենդի Կոպը ստեղծում է շահույթ չհետապնդող անկախ կազմակերպությունների համաշխարհային ցանցը, որը հիմնված էր նույն Դասավանդիր Ամերիկայի կառուցվածքի վրա։ 2013 թվականին Ուենդին լքում է գործադիր տնօրենի պաշտոնը և ստանձնում է կազմակերպության խորհրդի նախագահի պաշտոնը։

Անձնական կյանք 

Կոպն ամուսնացած է Ռիչարդ Բորտի հետ, ով KIPP ֆոնդի նախագահն է։ Ապրում են Նյու Յորքում, ունեն չորս երեխա։

Ճանաչում 
2011 թվականի ապրիլին Washington Post-ը Ուենդի Կոպի «Պատմություն կերտելու հնարավորություն» գիրքը ամենավաճառվող ոչ գեղարվեստական կոշտ կազմով գրքերի ցանկում տասներորդն է ճանաչել։

2014 թվականին Ուենդի Կոպը «Աշխարհի 50 ամենաազդեցիկ առաջնորդներ» Fortune֊ի ցուցակում 25֊րդն է ճանաչվել։

Պատվավոր դոկտորի կոչում 

 2014 թվականին - Օկլահոմայի համալսարան
 2013 թվականին - Բոստոնի համալսարան
 2012 թվականին - Հարվարդի համալսարան
 2010 թվականին - Մարքեթի համալսարան
 2009 թվականին - Սենթ Լուիսի Վաշինգտոնի համալսարան
 2008 թվականին - Ջորջտաունի համալսարան
 2007 թվականին - 
 2007 թվականին - Ռոուդսի քոլեջ
 2004 թվականին - Պեյսի համալսարան
 2001 թվականին - Սմիթի քոլեջ
 2000 թվականին - Փրիսթոնի համալսարան
 1995 թվականին - Կոնեկտիկուտի քոլեջ
 1995 թվականին - Դրյուի համալսարան

Գրքեր 
  Wendy Kopp. One Day, All Children: The Unlikely Triumph of Teach For America and What I Learned Along the Way (2001)
  Wendy Kopp. A Chance to Make History: What Works and What Doesn't in Providing an Excellent Education for All Hardcover – January 25, 2011

Ծանոթագրություններ 

Կրթությունն ԱՄՆ-ում
Կրթություն ըստ մեթոդի